علی بن عمر دارقطنی

ابو الحسن علی بن عمر بن احمد بن مہدی دار قطنی بغدادیؒ حدیث دے علم وچ اپݨے زمانے دے وݙے امام تے حافظ ہَن۔ اوہ احادیث، علل، اسماء الرجال، قرات، فقہ، اختلافات، انساب تے ادب دے وی وݙے عالم ہَن۔ انہیں دی مشہور کتاباں وچ "السنن"، "علل" تے "الفوائد الافراد" شامل ہِن۔ انہیں دی وفات 385ھ وچ تھئی۔

 تعلیم: 
انہیں دا خاندان علم آلا ہئی، انہیں دے پیو وی ثقہ محدث ہَن۔ اوں نے ٻالک پݨ توں ہی علم حدیث دیاں محفلاں وچ شرکت شروع کر ݙتی ہئی تے روایتاں لکھݨ تے جمع کرݨ لڳ ڳئے ہَن۔

 استاد: 
انہیں ٻہوں سارے وݙے علماء توں تعلیم حاصل کیتی جنہیں وچوں کڄھ اے ہن: ابی القاسم البغویؒ، یحیی بن محمد بن صاعدؒ، ابی بکر بن ابی داودؒ، ابی بکر النیسابوریؒ، الحسین بن اسماعیل المحاملیؒ، ابی العباس ابن عقدہؒ، اسماعیل الصفار ابن ساعدؒ، حضرمیؒ، ابن دریدؒ، ابن فیروزؒ، علی بن عبد اللہ بن بشرؒ محمد بن قاسم محاربیؒ، ابو علی محمد بن سلیمان مالکیؒ، ابو عمر قاضی ابو جعفر احمد بن بہلولؒ، ابن زیاد نیشاپوری بدر بن ہشم قاضیؒ، احمد بن قاسم فرائضیؒ، حافظ ابو طالبؒ۔ ٻہوں سارے ائمہ نے انہاں دی تعریف کیتی ہے جنہاں وچ الحافظ ابو عبد اللہ الحاکمؒ، الحافظ عبد الغنیؒ، تمام الرازیؒ، ابو نعیم الاصبہانیؒ، ابو بکر البرقانیؒ، ابو عبد الرحمن السلمیؒ، ابو حامد الاسفرایینیؒ، قاضی ابو الطیب الطبریؒ، حمزہ السہمیؒ شامل ہن۔

 علمی سفر: 
جوانی وچ اوہ شام تے مصر ڳئے تے ابن حیویہ النیسابوریؒ تے ابی الطاہر الذہلیؒ توں علم حاصل کیتا۔ اوہ علل حدیث تے رجالِ حدیث دے وݙے عالم ہَن۔

 تصنیفات: 
انہاں نے 80 توں زیادہ کتاباں لکھیاں جنہیں وچوں کجھ اے ہن:

 سنن دارقطنی
 الافراد والغرائب
 المؤتلف والمختلف فی اسماء الرجال
 الضعفاء والمتروکون
 الالزامات علی صحیحی البخاری ومسلم

 وفات: 
8 ذو القعدہ 385ھ کوں امام دارقطنیؒ دی بغداد وچ وفات تھئی تے انہاں کوں بغداد دے قبرستان باب الدیر وچ معروف الکرخیؒ دی قبر دے نیڑے دفن کیتا ڳیا۔سنن دارقطنی (فتوحات جہانگیری) جلد اول شبیر برادرز، اردو بازار لاہور

 ٻیا ݙیکھو 
معروف الکرخیؒ

بغداد

 حوالہ